

REPUBLIKA SLOVENIJA

**Upravna enota celje**

Ljubljanska cesta 1, 3000 Celje T: 03 426 53 00

E: ue.celje@gov.si

www.gov.si/drzavni-organi/upravne-enote/celje

Številka: 110-146/2025-6203-1

Datum: 29 .4. 2025

Na podlagi 25. člena Zakona o delovnih razmerjih (Uradni list RS, št. 21/13 in nadaljnje spremembe), Upravna enota Celje, objavlja javno objavo za zasedbo prostega strokovno tehničnega delovnega mesta za **določen čas 24 mesecev (povečan obseg dela)**

**FINANČNIK VII/1 v Skupni finančni službi, v Oddelku za občo upravo in skupne zadeve – šifra DM 373**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* visokošolsko strokovno izobraževanje (prejšnje)/visokošolska strokovna izobrazba (prejšnja),
* visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja);
* visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* državljanstvo Republike Slovenije;
* najmanj 8 mesecev delovnih izkušenj;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe. Zahtevane delovne izkušnje se skrajšajo za tretjino v primeru, če ima javni uslužbenec univerzitetno izobrazbo ali visoko strokovno izobrazbo s specializacijo oziroma magisterij znanosti**.**

Naloge delovnega mesta:

* izdelava in sodelovanje pri pripravi proračunskega dela (predlog proračuna, finančni načrt, račun in poslovno poročilo, zaključni račun, rebalans, likvidnostni mesečni .načrt, prerazporeditev pravic porabe in prevzem novih obveznosti;
* računovodski del - izdelava in sodelovanje pri podračunu 639 (vodenje knjige 639, pravne podlage, urejanje FEP-ov in FOP-ov, računi dobaviteljem, odškodnine upravičencem po ZPŠOIRSP, povračila stroškov za matičarje, potni nalogi, plače, založena sredstva, obračun dejanskih stroškov za poroke izven uradnih prostorov, podjemne pogodbe in izplačila fizičnim osebam, izdajanje računov zunanjim uporabnikom poslovnih prostorov);
* računovodski del-izdelava in sodelovanje pri podračunu 845 (vodenje knjige 845, obveščanje PUE o plačilih, pri zaključkih blagajne, izpis dokumentacije MPZT, praznitev računa 845 na podračune, plačila na prehodni račun 845, vračila preveč ali napačno plačanih JFP strankam, evidenca odprtih terjatev iz naslova JFP, izvršbe, vračilo letnega povračila za uporabo cest upravičencem);
* izdelava in sodelovanje pri inventuri na koncu obračunskega obdobja (po stanju na dan 31.12.),-izdelava in sodelovanje pri ostalih nalogah (osnovna sredstva, prodaja stvarnega premoženja, pomožne evidence, obrazci M4, M12 in REK, statistična poročila, interna navodila, register tveganj, arhivsko gradivo).

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. opis delovnih izkušenj, iz katerih je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, kandidat naj navede datum sklenitve in prenehanja delovnega razmerja pri posameznem delodajalcu, ter kratko opiše delo z navedbo stopnja zahtevnosti del);
3. pisno izjavo kandidata, da:

* je državljan Republike Slovenije;
  + ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;
  + zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. pisno izjavo, da za namen tega natečajnega postopka dovoljuje Upravni enoti Celje pridobitev podatkov iz 3. točke iz uradne evidence.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Delovno mesto Finančnik VII/1 je strokovno tehnično delovno mesto. Z izbranim kandidatom bo sklenjeno delovno razmerje za **določen čas 24 mesecev**, s polnim delovnim časom in šest mesečnim poskusnim delom. Izbrani kandidat bo delo opravljal v poslovnih prostorih Upravne enote Celje, na naslovu Ljubljanska cesta 1, 3000 Celje.

Izhodiščni plačni razred delovnega mesta je 17 oz. 2.012,14 EUR bruto, pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24)

Strokovna usposobljenost kandidatov se bo presojala na podlagi vloge za zaposlitev, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Kandidat vloži prijavo v pisni obliki na priloženem obrazcu »Vloga za zaposlitev«, ki jo pošlje v zaprti ovojnici z označbo: »Za javno objavo za delovno mesto finančnik VII/1 – šifra DM 373«, na naslov: Upravna enota Celje, Ljubljanska cesta 1, 3000 Celje, in sicer v roku 8 dni po objavi na spletišču državne uprave GOV.SI in spletni strani Zavoda za zaposlovanje Republike Slovenije. Za pisno obliko prijave se šteje tudi elektronska oblika, poslana na elektronski naslov: ue.celje@gov.si, pri čemer veljavnost prijave ni pogojena z elektronskim podpisom.

.

Prijava se šteje za pravočasno, če je bila oddana v roku za prijavo oz. če je zadnji dan roka za prijavo

s priporočeno pošiljko poslana po pošti.

Informacije o izvedbe javne objave je možno dobiti na telefonski številki 03 426 54 97 (Nina Hlastec) vsak delovni dan med 8.00 in 10.00 uro

Kandidati bodo o izbiri pisno obveščeni najkasneje v roku 30 dni po opravljeni izbiri. Obvestilo o končanem postopku javnega natečaja bo objavljeno na spletni strani portala državne uprave GOV.SI (https://www.gov.si/zbirke/delovna-mesta/)

V besedilu objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.